als_Latn dik_Latn sag_Latn
VIDEO Rama-Pontës: Thirrja ime e përsëritur, Rumania të njohë Kosovën, i shërben sigurisë europiane
- 3648 Lexime
- (10:49 , 27/02/2015)
- 2 Komente
TIRANE- Kryeministri i Shqipërisë Edi Rama i kërkon qeverisë së Rumanisë të njohë pavarësinë e Kosovës. Kjo njohje sipas tij, i shërben sigurisë evropiane.
Këto deklarata kreu i qeverisë shqiptare i bëri gjatë takimit që ka pasur sot me homologun rumun, Viktor Ponta, në Bukuresht me të cilin ka firmosur edhe një marrëveshje për mbrojtjen sociale, ndërsa pritet që mes dy qeverive të firmosen edhe të tjera. Detajet e marrëveshjeve u bënë të ditura në konferencën e përbashkët në ambientet e kryeministrisë.
“Kërkesa ime e përsëritur është që Rumania më në fund të njohë Kosovën dhe ti japë mundësi të shkojë më tutje në proceset e njohjeve, duke u përfshirë kështu në familjen e vendeve që e kanë njohur tashmë. Sot njohja e Kosovës nuk është çështje bilaterale por e përbashkët e sigurisë europiane”, – tha Rama.
Ndërsa në lidhje me marrëveshjet, kreu i qeverisë u shpreh: “Rumania është vendi mik me të cilin na lidh historia, kultura qindra studentë, plot emra të njohur dhe familjarë. Po ashtu na lidh një marrëdhënie e ngushtë mes qeverive tona. Në 18 mars të një viti më parë Ponta erdhi në Tiranë dhe folëm për rrugët e bashkëpunimit mes nesh. Sot, kam kënaqësinë të them se çka kemi folur është kthyer në hapa dhe rezultate konkrete. Kemi firmosur një marrëveshje të rëndësishme për mbrojtjen sociale që garanton të gjithë qytetarët shqiptarë në lidhje me kontributet e tyre në Rumani, po ashtu edhe rumunët që jetojnë në Shqipëri. Në prag të konkretizimit është edhe një marrëveshje mes dy ministrive të arsimit, për një fond bursash për studentë që duan të studiojnë në fushën e IT. Po shkojmë drejt realizimit të një marrëveshje të parë në fushën e energjisë”.
Më tej, Rama shprehu mirënjohjen e tij për “mbështetjen e dhënë nga Rumania, për projektin e përbashkët me KE, për ndërtimin e një rrjeti ekspertësh në ministritë dhe agjencitë tona që do na këshillojnë dhe ndihmojnë në procesin e integrimit”.
Nga ana e tij kryeministri i Rumanisë, Viktor Ponta premtoi mbështetje për procesin e integrimit të Shqipërisë në BE, por edhe gjithë Ballkanit Perëndimor.
“Ne jemi një nga mbështetësit kryesorë në procesin e integrimit të Shqipërisë. Përveç mbështetjes për BE diskutuam edhe për probleme konkrete, sidomos në fushën e energjetikës. Forumi tregtar që pritet të hapet në Tiranë, është një mundësi e mirë që të vendosim intensifikimin e bashkëpunimit. Nënshkruam edhe një marrëveshje që ka të bëjë me mbështetjen sociale. Ne do vazhdojmë të luajmë një rol të rëndësishëm në kontekstin rajonal, të ruajmë dhe forcojmë marrëdhëniet shumë të mira, jo vetëm me vendet që janë në BE por edhe me të tjerat. Integrimi i vendeve të Ballkanit Perëndimor në BE do jetë një nga projektet që do mbështesim”, – tha Ponta.
(ma.ar/BalkanWeb)
Komente ( 2 )
-
po ky Viktor Ponta kryeministri i Rumanise qenka me origjine shqiptare…nga Voskopoja… ne gjithe boten shqiptaret kane suskes dhe ndertojne qeverira dhe shtete kurse brenda kufijeve tane eheee
-
Ndonje koment per Piktorin, ju lutem?? Apo prape pa kapele ?
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn